Cogadh na Stát Aontaithe agus Iosrael in aghaidh na hIaráine

D’ionsaigh Iosrael agus na Stáit Aontaithe Rialtas na hIaráine ar an 28 Feabhra 2026, ionsaí gan choinne a chuir tús le cogadh sa Mheánoirthear.  D'fhág an Cogadh muintir na hIaráine idir dhá thine Bhealtaine – tine taobh istigh agus tine taobh amuigh.  Bhí muintir na hIaráine ina ngialla ag a rialtas féin,  aon uair amháin eile, ach fós féin is é an tromluí is measa acu ar tharla dá gcomharsana de bharr ‘cabhair’ an iarthair.   

Ag an am céanna bhí Donald Trump sáinnithe idir dhá thine Bhealtaine sa Chaolas Hormuz.   Tá tábhacht eacnamaíochta thar na bearta ag baint leis an gcoigeal sin ós tríd a sheachadtar sciar suntasach de sholáthairtí ola agus gáis an domhain.     

Bhí níos mó ná 2,000 duine maraithe, 28 Feabhra-25 Márta, le hionsaithe ag Iosrael agus na S-A ar an Iaráin. Ina theannta sin, mharaigh Iosrael níos mó ná 1,000 duine sa Liobáin agus cuireadh an.ruaig ar na daoine a bhí ina gcónaí i deisceart na tíre, os cionn milliún.  clé|mion|220x220px|Físeán:  Fógra de chuid Trump, 28 Feabhra 2026
clé|mion|220x220px|Físeán:  Trump,  1 Márta 2026

clé|mion|220x220px|"Búir Leoin" i Reilig Kfar Giladi san Iosrael
clé|mion|220x220px|Sheol Iosrael 200 scairdtrodaire ar an 28 Feabhra 2026,  an t-aerfhórsa iomlán (F-16 anseo sa phictiúir seo),

[clé|mion|270x270px|Ionsaí gan choinne, buaileadh lárionad an rialtais, agus ceanncheathrú [Ali Khamenei, 28 Feabhra ]]
clé|mion|220x220px|Físeán:  ionsaithe na S-A (díolaim)

clé|mion|220x220px|Físeán: Díolaim eile de chuid na S-A (tá go leor ann)
clé|mion|220x220px|Físeán: Trump ar an 2 Márta i searmanas bronnta

[clé|mion|220x220px|[Ionsaí ar scoil i Minab san Iaráin, 2026|Ionsaí ar scoil i Minab, 28 Feabhra]]
[clé|mion|220x220px|[Ionsaí ar scoil i Minab san Iaráin, 2026|Tórraimh na gcailíní (cuid) i Minab ]]
[clé|mion|272x272px|[Mojtaba Khamenei, ceapadh é mar Ayatollah ar an 8 Márta 2026 (anseo in 2019)]]

clé|mion|220x220px|2026-03-07:  íomhá ó  spás -  tinte ó smacht ar fud Tehran nuair a bhuaileadh na scaglanna ola =>  thit báisteach dhubh agus nimhiúil ;  rinne an truailliú an t-aer do-análaithe ar fud na cathrach.

clé|mion|220x220px|Físeán, 3 Márta, aimiréal Brad Cooper, ceannasaí CENTCOM, agus a "huasdátú''"'' (4 nóiméad)
clé|mion|220x220px|Físeán:  Trump,  11 Márta

[clé|mion|220x220px|16 Márta:  Labhair [J. D. Vance|JD Vance don chéad uair, ag 15n 26s]]

## Cúlra
Bhí buairt agus imní ann ó na 2000idí go mbeadh an Iaráin in ann buama núicléach a chur le chéile.  Bhí an Iaráin ag maíomh le fada nach raibh ach spriocanna síochána lena clár núicléach. Ach níor chreid Iosrael riamh an scéal sin. Dúirt na hIaránaigh i gcónaí nach raibh aon airm núicléacha á bhforbairt acu agus gur mar fhoinse fuinnimh amháin a bhí úráiniam á shaibhriú acu.

Rinneadh Socrú núicléach leis an Iaráin in 2015, an JCPOA.   D’éirigh na Stáit Aontaithe, faoi stiúir Trump, as an Socrú ar an 8 Bealtaine 2018.  Cháin sé an Socrú mar "an margadh is measa riamh".

Seach-chogaí a bhí ann go hairithe roimh Meitheamh 2025. Agus buaileadh an Iaráin agus a comhghuaillithe go dona.   Theith Bashar al-Assad an tSiria sa bhliain 2024. Briseadh Hamas i nGaza agus Hezbollah sa Liobáin.

I dtús 2026, bhí Iosrael agus na Stáit Aontaithe uilechumhachtach sa réigiún
## 28 Feabhra 2026
Ar an 28 Feabhra, chuir Iosrael tús le "blitzkrieg". Thug Iosrael an t-ainm "Búir Leoin" ar an "oibríocht" (i gcuimhne ar Yosef Trumpeldor, a maraíodh ar an 28 Feabhra 1920 i Cath Tel Hai).   Bhí ainm eile ag na Stáit Aontaithe ar an oibríocht, ‘Fiúir Éachtach’ (Epic Fury).

Ionsaithe gan choinne, de chuid Iosrael go háirithe, a bhí ann ar an 28 Feabhra. Bhí na Stáit Aontaithe i mbun idirbheartaíochta le Rialtas na hIaráine agus bhí dea-chuma ar an scéal.

Ach sárdheis a bhí ann ar an 28 Feabhra; tháinig rialtas na hIaráine le chéile sa ceanncheathrú de chuid an Ayatollah;  bhí barraíocht de thuairim díobh féin acu is cosúil.

Ar an gcéad lá, sheol Iosrael 200 scairdtrodaire, gach ceann a bhí acu agus thosaigh na hionsaithe i lár an lae ghil (timpeall 9.45am i dTeheran).  Éacht dodhéanta, a cheap na hIaránaigh agus mar sin, ní raibh ceannairí an rialtas ina mbuncair.  

Mharaigh Iosrael ceannairí polaitiúla agus míleata go leor i lárionad an rialtais:  

* Ayatollah Ali Khamenei.  Maraíodh a iníon agus garmhac chomh maith. Gortaíodh a bhean, Mansoureh Khojasteh Bagherzadeh agus a mhac, Mojtaba Khamenei (ceapadh é mar Ayatollah ar an 8 Márta 2026).
* Maorghinearál Mohammad Pakpour, Ardcheannasaí,  Cór Gharda na Réabhlóide Ioslamaí (CGRI).
* Aziz Nasirzadeh, Aire Cosanta
* Mohammad Mohammadi Golpayegani, Ceann Foirne an Ayatollah
* Ali Shamkhani, Rúnaí Comhairle Cosanta na hIaráine
* Maorghinearál Abdolrahim Mousavi, Ardcheannasaí, Fórsaí Armtha na hIaráine (an t-údarás míleata is airde)
* Briogáidireghinearál Aziz Nasirzadeh, Lóistíocht na bhFórsaí Armtha
* Briogáidireghinearál Mohammad Shirazi, Ceann Oifig Míleata an Ayatollah
* Briogáidireghinearál Hossein Jabal Amelian, Ceann Taighde Míleata (SPND)
* Briogáidireghinearál Gholamreza Rezaian, Ceannasaí Faisnéise, Cór Gharda na Réabhlóide Ioslamaí (CGRI)
* Saleh Asadi, Ceann Faisnéise agus Straitéise san Arm
* agus maraíodh b'fhéidir 60 seasca eile i lárionad an rialtais timpeall 9.45am i dTeheran

Buaileadh oifig Uachtarán na hIaráine, Masoud Pezeshkian, in Tehran, ach tháinig sé slán as.      

Ar an lá céanna,  bhuail na S-A timpeall 1,000 sprioc.

Ar an 15-17 Márta, feallmharaíodh ceannasaí slándála na hIaráine Ali Larijani agus  aire faisnéise na hIaráine Esmail Khatib.

**Spriocanna**

Ba léir ón ráiteas a thug an tUachtarán Donald Trump maidin na chéad ionsaithe go raibh na Meiriceánaigh i bhfabhar athraithe réimis.  D’éirigh lena n-iarrachtaí na ceannairí a mharú ach go gairid ina dhiaidh sin thosaigh siad ag tarraingt siar ón sprioc uaillmhianach maidir le hathrú réimis agus leag siad síos roinnt spriocanna éagsúla eile; scrios iomlán a dhéanamh ar chumas na nIaránach diúracán agus drón a sheoladh agus a mhonarú; agus deireadh a chur lena gclár saibhrithe núicléach. 

Bhí sprioc sa bhreis ag Iosrael, Hezbollah sa Liobáin a scrios.

## An Iaráin
Ar an 28 Feabhra, bhí na mílte ionsaí ón aer déanta ag na Stáit Aontaithe agus Iosrael ar áiteanna fud fad na hIaráine. Bhí go leor de na buamaí á ndíriú ar dheisceart na hIaráine, an ball is boige den tír ós é is gaire do loingeas aerárthach Mheiriceá a bhí suite i Murascaill na Peirse. Mhaígh na hIosraelaigh gur dírithe ar ionaid mhíleata a bhí na buamaí. Ach ba mhór an damáiste comhthaobhach. 

Mar shampla, ar an 28 Feabhra, buaileadh an scoil Shajareh Tayyebeh (An Crann Maith) in Minab i gCúige Hormozgan.  Maíonn na meáin san Iaráin gur maraíodh timpeall 168-180 duine, páistí cuid mhór díobh.  Bhí 170 cailín, 7 go 12, sa bhunscoil ag an am.Buaileadh ospidéal in aice leis an scoil chomh maith. Bhí an scoil mar bhunáit den Cór Gharda na Réabhlóide Ioslamaí go dtí 2013.  Ní raibh an sprioc nuashonraithe, is cosúil.

Bhí sé ráite go neamhbhalbh ag Meiriceá agus ag Iosrael go dteastaíonn uathu bonneagar na hIaráine a scriosadh – bonneagar míleata, nó bonneagar sibhialta, nó an dá rud, ní léir. Dúirt ionadaithe an charthanais san Iaráin go ndearnadh damáiste  idir 28 Feabhra-9 Márta do 19,000 aonad sibhialtach ó thosaigh an bhuamáil, ar aonaid chónaithe 16,000 acu agus ar aonaid tráchtála na 3,000 eile.

Mar le rún sin Mheiriceá agus Iosrael réimeas na hIaráine a threascairt, ní cosúil go bhfuil mórán gluaiseachta faoi ó tá na húdaráis ag teacht roimh aon ghrúpaí frithrialtais a mbeadh sé ar intinn acu teacht le chéile chuige sin.

Bhí a gcuid tithe tréigthe ag breis is 3.2 milliún duine san Iaráin ar an 12 Márta agus iad sa tóir ar bhráite sábháilte ó bhuamaí Iosrael agus na Stát Aontaithe (áisíneacht dídeanaithe na Náisiún Aontaithe a chuir an meastachán maidir le líon na dteifeach ar fáil). 

## An Liobáin agus Siria
Thug an Cogadh san Iaráin leithscéal do Iosrael an ruaig a chur an an daonra i ndeisceart an Liobáine.  Ní raibh an rún ag Iosrael, a mhaígh an rialtas, ach an ruaig a chur ar an grúpa míleata Hezbollah,  eagraíocht a dtacaíonn an Iaráin leis.  Ach thug an cogadh san Iaráin leithscéal do Iosrael chun an Liobáin a scrios. 

Thug Hezbollah a n-aghaidh ar Iosrael; sna chéad laethanta de mhí an Mhárta, scaoileadh diúracáin agus buaileadh bunáiteanna leis na hIosraelaigh in Ardáin Ghóláin sa tSiria agus i dtuaisceart Iosrael, gan mórán damáiste. 

Theilg scairdeitleáin na nIosraelach diúracáin le hionaid éagsúla ar fud na tíre gach lá, na comharsanachtaí Siacha go háirithe i ndeisceart na tíre, ach fiú ceantair cónaithe i lár Bhéiriút.  Buamáil thréan a bhí ann ar cheantar dlúthchónaithe lán d'árasáin agus de shiopaí beaga,  Bhuail buamaí Iosrael lár na príomhchathrach, áit nach bhfuil i ngaobhar dhaingean Hezbollah ó dheas de Bhéiriút.

Bhuamáil Iosrael an bonneagar sibhialta, áiseanna sláinte, bóithre agus droichid ina measc.  Mhaígh na hIosraelaigh gur ar lucht Hezbollah a bhí a gcuid arm dírithe ach ní raibh a n-amas ró-chruinn.

Chuir Iosrael saighdiúirí thar teorainn isteach i ndeisceart na Liobáine, áit a raibh saighdiúirí na hÉireann ar dualgas síochána leis na Náisiúin Aontaithe.

Dúirt Rialtas na Liobáine go raibh 570 duine maraithe ag fórsaí Iosrael sa tír idir 28 Feabhra - 9 Márta  agus bhí 760,000 duine curtha as a mbailte.  Tugadh "pionós comhchoiteann" ar easáitiú éigeantach an phobail seo. 

D'fhoilsigh Human Rights Watch tuairisc ag léiriú fianaise gur bhain Iosrael leas as an nimh fosfar bán i gceantair ina bhfuil cónaí ar dhaoine i ndeisceart na Liobáine (mar a tharla le linn DF 2023-Bealtaine 2024) (9 Márta).   Maíodh go raibh  coireanna cogaidh agus coireanna in aghaidh na daonnachta á ndéanamh ag na hIosraelaigh.   

I ndeisceart na Siria, bhuail Iosrael spriocanna ó am go ham, ina measc ionad ceannais agus bunáit mhíleata de chuid réimeas na tíre sin.

## Tíortha Arabacha
Sna laethanta dár gcionn, bhí ionsaithe déanta ag an Iaráin ar fud an Mheánoirthir,  tíortha Arabacha atá fabhrach do Mheiriceá go háirithe. Scaoil na hIaránaigh sailbhí drón le tíortha comharsanachta gach lá.  Cé nach bhearnaigh ach an corrcheann acu na córais chosanta, is mór an díobháil a rinne siad.

Mar shampla  bhuail dhá dhrón Ambasáid na Stát Aontaithe i bpríomhchathair na hAraibe Sádaí, Riyadh, agus scrios ceann dá mbuamaí foirgneamh i mbunáit le hArm Mheiriceá i mBairéin. D’ionsaigh an Iaráin  ionaid bhreosla in Óman agus i gCatar agus  scaglann ola san Araib Shádach srl.

### '''Iaráic'''
Bhris cogadh cathartha amach.  Ina theannta sin, mharaigh ionsaithe de chuid na hIaráine daoine san Iaráic, saighdiúirí Francacha san áireamh, a bhí ag troid in aghaidh ISIS (Stát Ioslamach nó nó Daesh, mar chuid den Oibríocht Chammal.

## Iosrael
Bhí aer-ruathair le cloisteáil ar fud na tíre ar fud na tíre ó am go ham, agus ionsaithe sliogáin i dtuaisceart na tíre (roicéid de chuid Hezbollah). Maraíodh cúpla duine.

## An Phalaistín
Thug an cogadh san Iaráin leithscéal do lonnaitheoirí Giúdacha ionsaí a dhéanamh ar Phalaistínigh sa Bhruach Thiar.

## Cúrsaí eacnamaíochta
Gan trácht ar an scrios agus an marú, bhí deasca eacnamaíochta na corraíola ag cur isteach ar thíortha an domhain, lena n-áirítear na tíortha atá ag cur an chogaidh ar an Iaráin.

Chuaigh praghsanna ola agus gáis in airde go pras ar na margaí idirnáisiúnta mar gheall ar an réabadh.   $82 a bhí ar bhairille Brent ar an 3 Márta, (ardú de $10 ó 27 Feabhra) agus $98-$115 ar an 9 Márta.  Dúnadh an scaglann ola is mó san Araib Shádach.  Ar an 2 Márta, bhí  thart ar 150 long i dteannta i gCaolas Hormuz idir an Iaráin agus Óman, tancaeir ola ina measc.  Is tríd an muinceann uisce sin a sheachadtar an cúigiú cuid de sholáthairtí ola an domhain agus an cúigiú cuid de ghás leachtaithe an domhain ach aon lá.

Mhaígh Trump ar an 10 Márta  gur luach $5.6 billiún d'airm a bhí caite ag fórsaí Mheiriceá san fheachtas in aghaidh na hIaráine ón 28 Feabhra - 9 Márta.  Ansin mhaígh an Peinteagán gur luach $11 billiún a bhí caite in iomlán ar feadh sé lá.

Ar an 11 Márta, d'fhógair an Gníomhaireacht Idirnáisiúnta Fuinnimh go gcuirfí ar an margadh idirnáisiúnta 400 milliún bairille ola ó stoc cúltaca bhallstáit na heagraíochta ( is ionann 400 milliún bairille agus an tríú cuid den stoc cúltaca uile).  Ina theannta sin, bhí cead tugtha ag Trump do thíortha eile ola a cheannach ó thancaeir Rúiseacha a bhí faoi choinneáil i gcalafoirt éagsúla ar fud an domhain,   trí na smachtbhannaí ar ola na Rúise a mhaolú.  Chuir an beart seo fearg ollmhór ar an Úcráin agus ar an Aontas Eorpach.

Ní raibh Caolas Hormuz dúnta go hiomlán - lig na Stáit Aontaithe tancaeir ola na Síne dul isteach is amach le linn an chogaidh.

### Truailliú
Ar an 7/8 Márta 2026,  bhuail Iosrael na scaglanna ola ar fud Tehran. Chuaigh na tinte ó smacht agus bhí scamall dubh deataigh os cionn Tehran ag  agus súiche brocach ina bhrat ar na sráideanna de bharr ionsaithe a rinneadh ar stórais ola. Ansin thit báisteach dhubh agus nimhiúil*.*  Rinne an truailliú an t-aer do-análaithe ar fud na cathrach, pionós comhchoiteann mar a tharla sa Liobáin agus Gaza.

## Polaitíocht
Ar an 1 Márta, mhaígh Donald Trump go raibh “diúracáin fadraoin agus airm núicléacha ag an Iaráin a bheadh ina mbagairt uafásach do gach Meiriceánach”.  D’áitigh lucht a cháinte gur as a chonlán fhéin, i gcomhar le hIosrael, a rinne Trump an t-ionsaí agus nach raibh aon chríoch shoiléir oibrithe amach ina aigne aige, agus gur anord níos measa a tharlódh dá bharr sa réigiún.

Thug  Rialtas na Breataine cead d'fhórsaí Mheiriceá leas a bhaint as bunáiteanna aeir sa Bhreatain agus iad ar a mbealach chun na Murascaille, “ar chúinsí cosanta”.  Ansin rinneadh  ionsaí dróin ar bhunáit mhíleata leis an mBreatain sa Chipir.

Cáineadh an cogadh go hidirnáisiúnta, agus dhiúltaigh an Spáinn do Mheiriceá úsáid a bhaint as bunáiteanna míleata atá roinnte idir an dá thír. Thug an Ríocht Aontaithe cead.

Ar an 8 Márta, ceapadh Mojtaba Khamenei mar an Ayatollah nua.  Gortaíodh é ar an 28 Feabhra agus maraíodh a thuistí agus a bhean. Níor tháinig sé os comhair an phobail.

## Taidhleoireacht
Ar an 1 Márta, mhaígh an tUachtarán Trump inné go raibh ceannairí na hIaráine i dteagmháil leis chun cúrsaí a phlé ach dúirt Ali Larijani, an t-oifigeach slándála náisiúnta is sinsearaí san Iaráin ag an am, agus a bhí fós beo, nach ndéanfadh an Phoblacht Ioslamach aon idirbheartaíocht leis na Stáit Aontaithe.

De réir pobalbhreith de chuid Reuters/Ipsos ag an am, ní raibh ach 27% de Mheiriceánaigh ag tacú le hionsaithe na Stát Aontaithe ar an Iaráin agus marú an cheannaire agus mheas thart ar a leath, duine as gach ceathrar Poblachtánach ina measc, go raibh tóir rómhór ag Trump ar an neart míleata.

I ndiaidh seachtain de chogadh san Mheánoirthear, bhí leithscéal déanta ag Uachtarán na hIaráine, Masoud Pezeshkian, as ionsaithe a rinneadh ar thíortha eile timpeall Mhurascaill na Peirse. Dúirt sé nach ndéanfaí ionsaí ar thír ar bith nach bhfuil ag ionsaí na hIaráine. Ach lean ionsaithe na hIaráine ar aghaidh. Bhí Pezeshkian gan chumhacht

Tuairiscíodh go raibh an Rúis ag cur eolas faisnéise ar fáil don Iaráin.  Bhí sé seo ag teacht salach ar fad ar ról Mheiriceá i gCogadh na hRúise san Úcráin .

Ar an 17 Márta, thug Donald Trump ropadh faoina chomhghuaillithe in Eagraíocht Chonradh an Atlantaigh Thuaidh [ECAT] a dhiúltaigh dá iarratas go dtabharfaidís cúnamh do Mheiriceá le Caolas Hormuz a oscailt do loingeas.

Ar an 18 Márta, rinne aerfhórsa Iosrael ruathar ar an ngáscheantar is mó ar domhan ar chósta thiar theas na hIaráine. Ansin bhagair Trump  go scriosfaí stáisiúin cumhachta na hIaráine muna "n-osclófaí go hiomlán" Caolas Hormuz . D'ardaigh praghas gáis go suntasach ar fud an domhain agus tháinig scaoll sna margaí dá bharr. 

Ar an 23 Márta, mhaígh Trump go raibh "comhráití maithe agus fiúntacha"  ann leis an Iaráin.  Thug Trump na margaí chun suaimhnis.  Ach bhí trádáil cos istigh ann is cosúil. Tharla bisiú ollmhór ar scaireanna díreach roimh an cúpla focal de chuid Trump.   

Ansin  shéan Tehran gur tharla a leithéid de chomhrá ná de chainteanna, ag tabhairt 'bréagnuacht' ar ráiteas Uachtarán na S-A.  Caithfidh sé gur ag margaíocht leis féin a bhí Trump, ar Rialtas na hIaráine le teann searbhais. Ar aon chuma, a dúirt na hIaránaigh, níor lú leo ná an sioc dul chun cainte leis an bhfear céanna. 

Fágadh drochbhail ar na margaí aon uair amháin eile (thit na scaireanna arís, agus d'ardaigh praghas an ola).

### Coireanna
Dúirt Ardchoimisinéir um Chearta an Duine na Náisiún Aontaithe, Volker Turk, gur coireanna cogaidh a bhí sna hionsaithe ar infreastruchtúir sibhialtach mar go sháraigh siad an sainmhíniú beacht atá ar spriocanna míleata.

## Éire
Bhí  suas le 20,000 as Éireann  ina gcónaí i stáit na Murascaille in 2026. Bhí sé i gceist ag an Rialtas na hÉireann teacht i gcabhair ar shaoránaigh de chuid na hÉireann a bhí ina gcónaí sa Mheánoirthear nó a bhí ar cuairt ar an réigiún.  Thuirling an chéad eitleán paisinéirí as Dubai go hÉirinn in Aerfort Bhaile Átha Cliath.

Mhaígh an Taoiseach Micheál Martin nach raibh aerfort na Sionainne á úsáid ag eitleáin de chuid aerfhórsa na Stát Aontaithe a bhí páirteach sa bhfeachtas buamála.

D'ardaigh ola tí ó €500 ar 500 lítear i mí Feabhra go €900 ar an 20 Márta.  D'ardaigh díosal ó €1.80 an lítear go €2.25 agus bhí peitril é féin tuairim is €2 an lítear.   Thit praghas breosla tite i stáisiúin seirbhísí ar fud na tíre nuair a laghdaíodh an dleacht mháil a ghearrtar ar pheitreal agus ar dhíosal 

Tháinig 1.8% d'ardú ar an meán ar phraghsanna do thomhaltóirí sa chéad choicís de mhí an Mhárta, agus ardú de 11.1% ar phraghsanna fuinnimh i gcaitheamh an achair sin.  Bhí feirmeoirí atá ag an ardú as miosúr a tháinig ar phraghas leasacháin. 

## Féach freisin

* Cogadh Iosrael-Gaza
* Hezbollah
* Cogadh na Dhá Lá Dhéag 2025
* Cór Gharda na Réabhlóide Ioslamaí
* Ionsaí ar scoil i Minab, 2026

## Nuacht
2 Márta  3 Márta  4 Márta  5 Márta 6 Márta  9 Márta 10 Márta  11 Márta  13 Márta 12 Márta  13 Márta  14 Márta  15 Márta  16 Márta  17 Márta   18 Márta     19 Márta   20 Márta    23 Márta  24 Márta    25 Márta    26 Márta  27 Márta    30 Márta    31 Márta    

## Tagairtí

Catagóir:Cogadh Iosrael–Iaráin
Catagóir:2026
Catagóir:Stair Iosrael
Catagóir:Stair na hIaráine
Catagóir:Cogaí
Catagóir:Cogadh na hIaráine 2026